(Chrismon) In nomine Patris et Filii et Spiritus Sancti. Ego Hugo, trado et dono Domino et sanctę Marię, sanctoque Benigno martiri Xpisti, pro remedio anime meę et uxoris meę Ermengardis, precipue pro sepultura filii mei, tres jornales de terra arabili in comitatu Alsensi, quorum duo sic jacent: ex una parte est aqua currens, de alia parte, terra senioris Humberti*, et de alia parte terra francorum de Prusilliaco; tertius ita jacet: ex duabus partibus est terra fiscalis, et de duabus terra sancti Sequani; et .I. jornalem de vinea, ex omni parte habens terram senioris Humberti; ea dumtaxat conditione, ut domnus abbas Willelmus et ejus monachi, successoresque eorum jam supradicti monasterii, scilicet sancti Benigni, omni tempore teneant. Si quis vero, quod accidere non credo, si ego aut ullus successorum meorum, vel quislibet futurus perversus, pervertere aut subtrahere, mutare, minuere, seu impedire cessionem meam omnimoda caritate collatam tamptaverit, non valeat evindicare quod repetit, sed institutionibus et judiciis legum convictus et constrictus, insuper monachis auri libras .X. persolvere cogatur, posteaque hęc presens largitio inviolabilis omni tempore perseveret. Hanc manu propria cartam, meo nutu peractam, subterfirmavi manibusque bonorum hominum solidandam tradidi. Actum Sarmatii castro. Ego Hugo hanc cartam facere precepi et firmavi. S’ Humberti. S’ Gotefredi. S’ Hunebaldi. S’ Odilonis. Datum feria .V., .VII. kalendas decembris, anno XV regnante Rotberto* Rege.